सुल्तानगंज (अंग्रेजी: Sultanganj) भारत केरौ बिहार राज्य के भागलपुर जिला मँ स्थित ऐगो ऐतिहासिक स्थल छेकै। ई गंगानदी के तट प बसलो छै। यहाँ बाबा अजगैबीनाथ के विश्वप्रसिद्ध प्राचीन मन्दिर छै। उत्तरवाहिनी गंगा होय के कारण सावन के महीना मँ लाखोंं काँवरिया देश केरौ विभिन्न जगह सँ गंगाजल भरै लेली  यहाँ प आबै छै । ई गंगाजल झारखंड राज्य के देवघर स्थित बाबा बैद्यनाथ क चढाबै छै। बाबा बैद्यनाथ धाम भगवान शिव के बारह ज्योतिर्लिंगों मँ एक मानलौ जाय छै। सुल्तानगंज हिन्दू तीर्थ के अलावा बौद्ध पुरावशेषो के लेली भी विख्यात छै। सन १८५३ ई० मँ रेलवे स्टेशन के अतिथि कक्ष के निर्माण के दौरान यहाँ सँ मिललौ बुद्ध के लगभग ३ टन वजनी ताम्र प्रतिमा आय बर्मिन्घम म्यूजियम, इंगलैंड मँ रखलौ छै।

</div><div style="border:none;margin: 0;">